ดาวเคราะห์นอกระบบ อาจมีสิ่งมีชีวิตหลากหลาย
Credit : NASA / JPL- Caltech,ดาราจักรหรือกาแล็กซีทางช้างเผือกนั้นมีดวงดาวมากถึง 4 แสนล้านดวงและมีกาแล็กซีถึง 2 แสนล้านแห่ง เมื่อ 2 ปีที่แล้วมีการตรวจพบดาวเคราะห์ขนาดเทียบเท่าโลก 7 ดวง อยู่ห่างจากโลกไป 39 ปีแสง ดาวเคราะห์ทั้ง 7 ดวงนี้กำลังโคจรรอบดาวฤกษ์ดวงเดียวที่ชื่อว่าแทรพพิสต์–วัน (Trappist–1),ปกติแล้วการค้นหาสิ่งมีชีวิตในจักรวาลขององค์การบริหาการบินและอวกาศแห่งชาติสหรัฐอเมริกาหรือองค์การนาซา มักมุ่งเน้นไปที่ดาวเคราะห์ที่ตั้งอยู่ในเขตเอื้อต่อการอาศัยอยู่ได้และมีมหาสมุทรที่มีน้ำอยู่ในสถานะของเหลว แต่มหาสมุทรแต่ละแห่งก็มีความแตกต่างกัน มหาสมุทรบางแห่งอาจจะดีกว่าอีกแห่งอันเนื่องมาจากรูปแบบการหมุนเวียนทั่วดาวเคราะห์ ล่าสุด ดร.สเตฟานี โอลสัน จากมหาวิทยาลัยชิคาโก ในสหรัฐอเมริกา ได้สร้างแบบจำลองทางคอมพิวเตอร์ ROCKE-3-D ที่พัฒนาโดยสถาบันวิจัยอวกาศของศูนย์การบินอวกาศกอดเดิร์ด (GISS) ขององค์การนาซา จำลองสภาพอากาศและมหาสมุทรที่อยู่อาศัยได้ของดาวเคราะห์นอกระบบประเภทต่างๆ,ข้อสรุปที่ได้ก็น่าประหลาดใจ เพราะบ่งชี้ว่าดาวเคราะห์นอกระบบบางดวงอาจมีเงื่อนไขสำหรับการเติบโตของสิ่งมีชีวิตได้ดีกว่าบนโลก แบบจำลองแสดงให้เห็นว่าเงื่อนไขของดาวเคราะห์นอกระบบที่มีรูปแบบการไหลเวียนของมหาสมุทรที่ดีนั้น น่าจะเหมาะสมต่อการสนับสนุนความอุดมสมบูรณ์ของสิ่งมีชีวิต นั่นหมายความว่าในการค้นหาสิ่งมีชีวิตในจักรวาลนั้น นักวิทยาศาสตร์ควรกำหนดเป้าหมายส่วนย่อยของดาวเคราะห์ที่เชื่อว่าอาศัยอยู่ได้ อย่างไรก็ตาม ก็ต้องรอคอยเทคโนโลยีใหม่คือกล้องโทรทรรศน์ LUVOIR และ HabEx ที่จะช่วยไขความกระจ่างได้มากขึ้น.
ดาราจักรหรือกาแล็กซีทางช้างเผือกนั้นมีดวงดาวมากถึง 4 แสนล้านดวงและมีกาแล็กซีถึง 2 แสนล้านแห่ง เมื่อ 2 ปีที่แล้วมีการตรวจพบดาวเคราะห์ขนาดเทียบเท่าโลก 7 ดวง
ดาวเคราะห์,ดาราจักร,กาแล็กซี,องค์การนาซา,สเตฟานี โอลสัน,ดาวเคราะห์นอกระบบ,โลกโศภิน,การศึกษา